CELEX: C2005/115/52
Language: sl
Date: 2005-05-14 00:00:00
Title: Zadeva T-105/05: Tožba Assembled Investments (Proprietary) Limited proti Uradu za usklajevanje na notranjem trgu (znamke in modeli), vložena dne 28. februarja 2005

14.5.2005   
            
            
               SL
            
            
               Uradni list Evropske unije
            
            
               C 115/29
            
         Tožba Assembled Investments (Proprietary) Limited proti Uradu za usklajevanje na notranjem trgu (znamke in modeli), vložena dne 28. februarja 2005
   (Zadeva T-105/05)
   (2005/C 115/52)
   Jezik postopka: angleščina
   Assembled Investments (Proprietary) Limited, s sedežem v Stellenbosch (Južna Afrika), ki ga zastopa P. Hagman, lawyer, je dne 28. februarja 2005 na Sodišču prve stopnje Evropskih skupnosti vložil tožbo proti Uradu za usklajevanje na notranjem trgu (znamke in modeli).
   Waterford Wedgwood Plc, s sedežem v Waterfordu (Irska), je bil tudi stranka v postopku pred Odborom za pritožbe.
   Tožeča stranka Sodišču prve stopnje predlaga, naj:
   
               —
            
            
               razveljavi odločbo Prvega odbora za pritožbe z dne 15. decembra 2004 in odloči, da prijava zadevne znamke Skupnosti št. 1 438 860„WATERFORD STELLENBOSCH“ ne ustvarja zmede zaradi podobnosti z znamko Skupnosti, registrirano pod št. 397 521„WATERFORD“;
            
         
               —
            
            
               preda primer UUNT za namene registracije;
            
         
               —
            
            
               toženi stranki UUNT, tožeči stranki in so-toženi stranki Waterford Wedgwood Plc naloži plačilo stroškov prijavitelja.
            
         Tožbeni razlogi in bistvene trditve
   
               Prijavitelj znamke Skupnosti:
            
            
               Assembled Investments (Proprietary) Limited
            
         
               Znamka Skupnosti, ki je predmet prijave:
            
            
               Figurativna znamka „Waterford Stellenbosch“ za izdelke razreda 33 (alkoholne pijače, vključno z vinom) — prijava št. 1 438 860
            
         
               Imetnik znamke ali znaka, navajanega v postopku z ugovorom:
            
            
               Waterford Wedgwood Plc
            
         
               Znamka ali znak, navajan v postopku z ugovorom:
            
            
               Znamka Skupnosti „WATERFORD“ za izdelke razredov 3, 8, 11, 21, 24 in 34 (parfumerijski izdelki, eterična olja; jedilni pribor; svetilke, izdelki iz steklenine; …) znamka Skupnosti št. 397 521
            
         
               Odločba Oddelka za ugovore:
            
            
               Zavrnitev Ugovora
            
         
               Odločba Odbora za pritožbe:
            
            
               Razveljavitev izpodbijane odločbe in zavrnitev prijave
            
         
               Tožbeni razlog:
            
            
               Kršitev členov 8(1)(b), 8(5) in 74(2) Uredbe Sveta (ES) št. 40/94 v smislu, da ni verjetnosti zmede med znamkama in da ni prepričljivega dokaza, da bi bila prejšnja znamka oškodovana ali neupravičeno izkoriščena.